[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 34
                                                          din 28 februarie 2019
privind încetarea unui contract de închiriere

Consiliul Local al Municipiului Sighişoara, întrunit în ședință ordinară,
                               

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3.233/06.02.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara cu nr. 1.944/23.01.2019, formulată de doamna Balint Ella Hajnal (fostă Titi), cu referire la încetarea contractului de închiriere nr. 313/2007, aşa cum a fost modificat şi completat prin actele adiţionale nr. 1/2010 și nr. 2/2016, având ca obiect terenul aferent locuinței situată în Municipiul Sighișoara, sat Hetiur, nr. 291, în suprafață totală de 684 mp., cu destinația de curte (217 mp.) și grădină (467 mp.), pe motiv că nu mai deține calitatea de chiriaș a locuinței respective;

 Având în vedere procesul - verbal de predare - primire a locuinței, încheiat între doamna Balint Ella Hajnal (fostă Titi), în calitate de chiriaș a locuinței situată în Municipiul Sighișoara, sat Hetiur, nr. 291 și S.C. Apă Termic Transport S.A., în calitate de administrator; 

Având în vedere adresa cu nr. 18/07.01.2019, înaintată de S.C. Apă Termic Transport S.A., Municipiului Sighișoara, înregistrată cu nr. 452/10.01.2019, prin care se comunică, ca fiind liber, imobilul situat în satul Hetiur, nr. 291;

Având în vedere clauzele din contractul de închiriere nr. 313/2007, aşa cum a fost modificat şi completat prin actele adiţionale nr. 1/2010 și nr. 2/2016, cu privire la încetarea acestuia;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 3.232/06.02.2019, prin care se propune încetarea contractului de închiriere menţionat, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „bˮ şi a art. 123 (1) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă, încetarea contractului de închiriere nr. 313/2007, aşa cum a fost modificat şi completat prin actele adiţionale nr. 1/2010 și nr. 2/2016, încheiat cu doamna Balint Ella Hajnal (fostă Titi), având ca obiect terenul aferent locuinței situată în Municipiul Sighișoara, sat Hetiur, nr. 291, în suprafață totală de 684 mp., cu destinația de curte (217 mp.) și grădină (467 mp.), motivat de faptul că această persoană nu mai deține calitatea de chiriaș a locuinței respective, ea fiind predată, prin proces - verbal, administratorului S.C. Apă Termic Transport S.A., urmând a fi repartizată de către Municipiul Sighișoara, altei persoane.

Art. 2. Prezenta hotărâre se va comunica doamnei Balint Ella Hajnal, cu domiciliul în sat Seleuș, nr. 59, comuna Daneș, jud. Mureș.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

      Șoneriu Mihai - Marcel        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;
  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  1 ex. doamna Balint Ella Hajnal (fostă Titi).
12 ex.
B.A. 

